นกเจ้าฟ้าหญิงสิรินธร
นกเจ้าฟ้าหญิงสิรินธรเป็นนกนางแอ่นขนาดกลาง มีสีดำออกเขียวเหลือบ ตะโพกขาว หางมีขนคู่กลางมีแกนยื่นออกมาเป็นเส้นเรียวแผ่ตรงปลาย วงรอบตาสีขาวหนา ปากสีเหลืองสดออกเขียว ทั้งสองเพศมีลักษณะคล้ายกัน แต่นกวัยอ่อนไม่ขนหางคู่กลางมีแกนยื่นออกมา สีขนออกสีน้ำตาลมากกว่านกโตเต็มวัย พฤติกรรมเป็นที่ทราบน้อยมากรวมถึงแหล่งผสมพันธุ์วางไข่ คาดว่าเหมือนนกนางแอ่นชนิดอื่นที่บินจับแมลงกินกลางอากาศ และเกาะคอนนอนตามพืชน้ำในฤดูหนาว
อุทยานดาราศาสตร์สิรินธร
อุทยานดาราศาสตร์สิรินธร () คือศูนย์ดาราศาสตร์แห่งชาติของประเทศไทย ตั้งอยู่ที่ตำบลดอนแก้ว อำเภอแม่ริม จังหวัดเชียงใหม่ อยู่ภายใต้การดูแลของสถาบันวิจัยดาราศาสตร์แห่งชาติ เริ่มก่อสร้างเมื่อปีพ.ศ. 2559 และเริ่มดำเนินงานในเดือนพฤศจิกายน 2560 โดยมีกำหนดแล้วเสร็จอย่างสมบูรณ์ทั้งโครงการในปีพ.ศ. 2565 ซึ่งจะถือเป็นศูนย์ดาราศาสตร์ที่ดีที่สุดของเอเชียตะวันออกเฉียงใต้ โครงการนี้ใช้งบประมาณไปแล้วราว 624 ล้านบาทจนถึงปัจจุบัน